OpenLLM-France/wikimedia huggingface dataset:
# Amir Ali Khan

Amir Khan (1768 - 1834) fou un cap de banda paixtu fill d'Haiyat Khan, un cap paixtu que servia al Rohilkhand i que va rebre algunes terres a Moradabad.
Va néixer a Sambhal al Rohilkhand i va estar com a mercenari al servei de diversos senyors locals i de funcionaris marathes, com encarregat de recaptar els impostos. El seu grup militar va agafar importància i va estar llavors al servei dels sobirans de Bhopal, Indore i Jaipur. El 1798 era comandant d'un exèrcit important al servei de Jaswant Rao Holkar, que li va donar el títol de nawab i el va enviar en campanya contra Sindhia el peshwa maratha, i contra els britànics; també se li va encarregar el reclutament i el cobrament de taxes a Rajputana i Malwa; en l'acord entre Amir Khan i Holkar es va establir que els dos homes es repartirien per igual el producte dels saquejos i les terres conquerides i per això el mateix any va rebre d'Holkar (Indore) el districte de Sironj. El 1799 va saquejar Saugor. Als seus dominis es van afegir Tonk i Pirawa el 1806, Nimbahera el 1809 i Chhabra el 1816. El 1809, aliat als pindaris, va projectar un atac a Berar però Gilbert Elliot-Murray-Kynynmound, Lord Minto es va anticipar enviant tropes a la zona. El 1817 disposava d'un exèrcit de 8000 infants i 20000 cavallers.
Quan els britànics van entrar a Malwa, Amir Kham, conscient de la força que tenien, els va enviar una delegació i es va voler posar sota el seu protectorat però en unes condicions que no foren acceptades pels britànics que li van oferir reconèixer les seves possessions però havia d'abandonar el sistema de saqueig i llicenciar el seu exèrcit de 52 batallons d'infanteria i el cos de cavalleria afganesa, i entregar l'artilleria excepte 40 canons; en canvi perdria les conquestes fetes als estats rajputs sota violència; Amir finalment va acceptar i el tractat es va signar el novembre de 1817. Cinc districtes van romandre al seu poder, als que els britànics van afegir la pargana de Rampura (després Aligarh) com a concessió lliure contra el pagament inicial de 3 lakhs (després suprimit). Aquestos territoris van formar el principat de Tonk.
Amir Khan va morir el 1834 i el va succeir el seu fill Wazir Muhammad Khan.
# Amon Bazira

Amon Bazira (1944-Nakuru, Kenya, 1993) fou un líder panafricanista que va crear una extensa xarxa que fou un component clandestí de la lluita contra el dictador militar ugandès i president, Idi Amin. Després d'ajudar a fer fóra a Amin, Bazira va servir com a Diputat Director d'Intel·ligència i posteriorment fou Director d'Intel·ligència d'Uganda el 1979. Va escriure un document en el que predeia el posterior genocidi de Ruanda, que produiria el col·lapse d'Àfrica Oriental i Central i va proposar garantir la ciutadania als refugiats ruandesos i altres desplaçats africans a Uganda. L'agost del 1993, Amon Bazira fou assassinat a Nakuru amb la presumpta complicitat de Tiny Rowland, Yoweri Museveni i Daniel arap Moi. Les idees panafricanes de Bazira van ajudar a la creació del African Unification Front, que ha treballat per aquesta causa.

## Enllaços externs

* «Còpia arxivada». The New Vision, 10-02-2005 [Consulta: 6 gener 2012]. Arxivat 2011-06-05 a Wayback Machine.
* Pàgina web de The African Front
# Ampitiya

Ampitiya (singalès අම්පිටිය) és un suburbi de Kandy, a la província Central de Sri Lanka. El suburbi està dividit en dues seccions: Ampitiya Udagama (Ampitiya del Nord) i Ampitiya Pallegama (Ampitiya del Sud). Al lloc hi ha el temple de Divurum Bodhi Viharaya.

## Enllaços externs

* Department of Census and Statistics -Sri Lanka
# Hipòtous

Hipòtous (grec antic: Ἱπόθοος) és el nom de diversos personatges de la mitologia grega:
* Hipòtous (1), un dels fills d'Egipte
* Hipòtous (2), fill d'Hipocoont, rei d'Esparta
* Hipòtous (3), un dels fills de Príam
* Hipòtous (4), fill de Letos i germà de Pileu, cabdill dels pelasgs a la Guerra de Troia
* Hipòtous (5), fill d'Àleu i de Neera, la filla d'Autòlic
* Hipòtous (6), fill de Cercíon, rei d'Arcàdia i pare d'Èpit

## Vegeu també

* Hipotoont, dit també Hipòtous, fill de Posidó i Àlope
* Hipotoont, poeta tràgic de l'antiga Grècia

## Notes

Els nombres entre parèntesis fan referència a les entrades del Pauly-Wissowa.
# Amt Südtondern

Amt Südtondern és un amt del districte de Nordfriesland, a Slesvig-Holstein, Alemanya, que comprèn la part continental septentrional del districte. Té una extensió de 594,4 km² i una població de 39.310 habitants (2008). La seu és a Niebüll. El burgmestre és Peter Ewaldsen. Fou creat l'1 de gener de 2008 de la unió dels antics Ämter Bökingharde, Karrharde, Süderlügum i Wiedingharde, i els municipis de Niebüll i Leck.

## Subdivisions

L'Amt Südtondern és format pels municipis:
| Achtrup Aventoft Bosbüll Braderup Bramstedtlund Dagebüll Ellhöft Emmelsbüll-Horsbüll Enge-Sande Friedrich-Wilhelm-Lübke-Koog | Galmsbüll Holm Humptrup Karlum Klanxbüll Klixbüll Ladelund Leck Lexgaard Neukirchen | Niebüll Risum-Lindholm Rodenäs Sprakebüll Stadum Stedesand Süderlügum Tinningstedt Uphusum Westre |

## Enllaços externs

* www.amt-suedtondern.de
54° 47′ N, 08° 50′ E﻿ / ﻿54.783°N,8.833°E﻿ / 54.783; 8.833
# Amígdala cerebel·losa

L'amígdala cerebel·losa és una estructura neurològica situada al cerebel. Presenta la forma d'un lòbul arrodonit sota la superfície de cada hemisferi cerebel·lós, i es continua -cap la part central- amb l'úvula del vermis. L'amígdala de el cerebel no s'ha de confondre amb l'amígdala cerebral, situada a la zona medial profunda de l'escorça cerebral del lòbul temporal.
# Andrea Cesalpino

Andrea Cesalpino (llatinitzat com Andreas Cæsalpinus) (Arezzo, 23 de febrer de 1524 o 1525 – 23 de febrer de 1603) va ser un metge, filòsof i botànic italià.
Va classificar les plantes segons els seus fruits i llavors, més que no pas per ordre alfabètic o per les seves propietats medicinals. El 1555, succeí Luca Ghini com a director del jardí botànic de Pisa. Va ser metge del papa Climent VIII. Va proposar un sistema circulatori de la sang. També va fer obres importants sobre geologia, mineralogia i química.

## Botànica

La seva obra principal és De plantis libri XVI (1583), on va fer la primera classificació científica de les plantes i essent la primera sobre morfologia i fisiologia vegetals. Cesalpino va ser un dels primers botànics a confegir un herbari que encara existeix al Museu d'Història Natural de Florència amb 768 plantes. Charles Plumier va donar el nom de Cæsalpinia a un gènere de plantes i Linnaeus ho va conservar en el seu sistema. També hi ha la subfamília Cæsalpinioideae.

## Enllaços externs

* Alguns llocs i memòries relatives a Andrea Cesalpino a Himetop - The History of Medicine Topographical Database
# Andrea Tafi (artista)

Andrea Tafi (actiu entre 1300 – 1325) va ser un artista italià. Se'l coneix fonamentalment pel seu treball en el mosaics del Baptisteri de Sant Joan a Florència, obra que va ser iniciada l'any 1225 per Jacobus. Buonamico di Cristofano va ser un dels seus deixebles.
Tafi apareix representat al quadre de Frederic Leighton La famosa Mare de Déu de Cimabue portada en processó pels carrers de Florència (1853-5). El tema d'aquest quadre està basat en la narració que va fer Giorgio Vasari del trasllat de la Madonna dels Rucellai des de la casa de Cimabue a l'església de Santa Maria Novella a Florència.
Vasari inclou la biografia d'Andrea Tafi a les seues Vides; incloent-hi l'anècdota de com Buonamico di Cristofano va haver de disfressar-se de dimoni per convèncer Tafi de no aixecar-se tan d'hora.
# Andreis

Andreis (friülà Andreis ) és un municipi italià, dins de la província de Pordenone. L'any 2007 tenia 301 habitants. Limita amb els municipis de Barcis, Frisanco, Maniago i Montereale Valcellina. Comprèn les fraccions d'Alcheda, Bosplans, Prapiero, Rompagnel i Sot Ancas.

## Administració

Llista d'alcaldes :
| Període | Identitat | Partit |
| 2004-2009 | dr. ing. Rudi Manlio De Zorzi | Independent |
# Andres Tarand

Andres Tarand (11 de gener de 1940 a Tallinn) és un polític d'Estònia i antic membre del Parlament Europeu pel Partit Socialdemòcrata, que forma part del Partit Socialista Europeu entre 2004 i 2009. Taranda també es va ocupar com a Primer Ministre d'Estònia des de 1994 fins al 1995.
Nascut a Tallin, Taranda va graduar de la Universitat de Tartu amb un títol a la climatologia el 1963. Després de rebre el seu primer grau, continuar els seus estudis a Tartu rebre una segona llicenciatura en geografia, el 1973. Va seguir a realitzar investigacions a Tartu, arribant a ser director de recerca el 1979, fins a 1981.
A més de servir com a director de recerca a la Universitat de Tartu, Tarand també ha estat membre de la junta directiva de la universitat, des de 1996, així com el director del Jardí Botànic de Tallinn, a partir de 1988-1990.
Taranda també ha estat membre del Parlament d'Estònia des de 1992 fins al 2004. Mentre que en el parlament Taranda va servir com a ministre de Medi Ambient d'Estònia en dues ocasions, 1992 i 1994 i des de 1994 fins a 1995, així com el seu mandat com a primer ministre. Va ser elegit a les Eleccions al Parlament Europeu de 2004.
# Andreu de Sard i de Rosselló

Andreu de Sard i de Rosselló (Palma, 31 d'octubre de 1844 - Barcelona, 30 d'agost de 1900) fou un industrial i polític català, president de la diputació de Barcelona i diputat a Corts durant la restauració borbònica

## Biografia

Membre del Partit Liberal Conservador, fou elegit diputat pel districte de Barcelona a les eleccions generals espanyoles de 1891. Fou president de la Diputació de Barcelona de 1896 a 1898. Durant la seva presidència impulsà les obres de la Casa de la Maternitat i va concedir ajudes als afectats per la fil·loxera. Fou diputat provincial de 1898 a 1900, i durant aquest període fou membre de la Junta d'Obres del Port de Barcelona i fou membre de l'organització del Congrés vitícola celebrat a Reus.

## Enllaços externs

* Fitxa del Congrés dels Diputats (castellà)
* Presidents de la Diputació de Barcelona
# Andrija Žižić

Andrija Žižić és un exjugador de bàsquet croat.
Ex-jugador del FC Barcelona (2005), on no va convèncer, tot i que només va formar part de l'equip durant mitja temporada, en una temporada difícil per l'equip, que estava en fase de destrucció després de guanyar la triple corona dos anys abans.

## Trajectòria

* Pedrera Omis Mosor: fins al 1997. (juvenil)
* Plastic Solin (Croàcia): 1997-1998. (juvenil)
* KK Split (Croàcia): 1998-2003.
* Cibona Zagreb (Croàcia): 2003-2005.
* FC Barcelona (Espanya): 2005.
* Olympiakos (Grècia): 2005-2007.
* Panathinaikós (Grècia): 2007-2008.
* Galatasaray SK (Turquia): 2008-2009
* CAI Zaragoza (Espanya): 2009
* KK Cedevita (Croàcia): 2009-2010
* ASVEL (França): 2010-2011
* KK Cedevita (Croàcia): 2011
* Cibona Zagreb (Croàcia): 2011-2013
* BC Astana (Kazakhstan): 2014
* Maccabi Tel Aviv BC (Israel): 2014
* Fulgor Libertas Forlì (Itàlia): 2014-2015
* Pallacanestro Piacentina (Itàlia): 2015
* Cibona Zagreb (Croàcia): 2015-2016

## Palmarès
### Títols internacionals de Selecció

* 1 Medalla de Bronze en el Mundobasket Júnior de Lisboa'1999, amb la selecció de Croàcia Júnior.
* 1 Medalla de Plata en l'Eurobasket Júnior de Varna'1998, amb la selecció de Croàcia Júnior.

### Títols nacionals de club

* 1 Eurolliga: 2013-2014 amb el Maccabi Tel Aviv
* 4 Lligues de Croàcia: 2002-2003 amb el KK Split, i 2003-2004, 2011-2012, 2012-2013 amb el Cibona Zagreb.
* 1 Lliga de Grècia: 2007-2008 amb el Panathinaikós.
* 1 Lliga d'Israel: 2013-2014 amb el Maccabi Tel Aviv.
* 1 Copa de Grècia: 2007-2008 amb el Panathinaikós.
* 1 Copa de Croàcia 2012-2013 amb el Cibona Zagreb.
# Andrés Cabrejas Molina

Andrés Cabrejas Molina, Villarejo Sobrehuerta (Conca), 30 de novembre de 1681-Jaén, 4 de setembre de 1746. Fou bisbe de Jaén.
Es trobava de canonge de la Catedral de Conca quan va tenir el nomenament de Bisbe de Jaén, mandat al qual va romandre des de 1738 fins a 1746. Durant aquest temps es va acabar el cadirat del cor de la Catedral de Jaén al centre de la cresteria pot veure's el seu escut tallat, així com va promoure l'ampliació del temple de Sant Mateu a la població de Baños de la Encina, on al seu interior, damunt d'una de les finestres dels timpans del creuer es troba el seu escut. La seva sepultura es troba al Cor de la Catedral de Jaén.
# Andrés Pato Bernal

Andrés Pato Bernal (Cadis, 25 d'agost de 1980) és un futbolista andalús, que ocupa la posició de defensa. Ha estat internacional espanyol en categories inferiors.

## Carrera esportiva

Després de destacar com a jove promesa a l'equip de Puerto Real, al 98/99 arriba a fer la pretemporada amb el filial de l'Atlètic de Madrid, sense debutar-hi i sent cedit al Real Ávila. A l'any següent apareix en Segona Divisió amb el Llevant UE, però tot just disputa dos partits, sent cedit al Xerez CD al gener del 2000.
Al conjunt xeresista, que estava a la Segona B, va signar una gran temporada, que va alçar l'interès d'equips més importants. Finalment, es va incorporar al Màlaga CF. Però, no va tenir massa sort i no debutaria amb els andalusos a la màxima categoria fins a la jornada 37, tot eixint a deu minuts del final i sent expulsat al descompte. La temporada 01/02 desapareix del primer equip i milita al filial.
Seria cedit al Córdoba CF a la campanya 02/03, on jugaria 33 partits. El Málaga el va recuperar per al seu filial, que en aquella època també militava a la categoria d'argent, però només hi apareix en deu partits, la majoria de suplent.
Va romandre allunyat dels terrenys de joc entre el 2004 i el 2006, any en el qual retorna al Puerto Real.

## Enllaços externs

* Fitxa del jugador
* «Perfil i estadístiques de Pato» (en anglès). transfermarkt.com.
# Andrés Quintana Roo

Andrés Eligio Quintana Roo (Mèrida, Yucatán, 30 de novembre de 1787 - Mèxic DF 15 d'abril de 1851) fou un polític liberal mexicà, advocat i escriptor. Estigué casat amb Leona Vicario. Va ser un dels homes més influents en la Guerra d'Independència i va ser elegit membre del Congrés de Chilpancingo. Va presidir l'Assemblea Constituent, que va redactar la Declaració d'Independència de Mèxic el 1813, i va exercir com a legislador, senador i secretari d'Estat en nombroses ocasions. També va ser membre del Tribunal Suprem i del Govern Tripartit (del 23 al 31 de desembre de 1829), va editar i dirigir la revista "Semanario Patriótico". L'estat de Quintana Roo va ser batejat en honor seu.
# Andímilos

Andímilos (grec: Αντίμηλος) és una illa deshabitada del grup de les Cíclades, Grècia. Es troba a 20 km al nord-oest de Milos i administrativament forma part d'aquesta illa.
# Anghelu Ruju

La necròpoli d'Anghelu Ruju (forma sarda equivalent a 'Àngel Vermell') és un jaciment arqueològic prenuràgic que es troba a prop de la ciutat de l'Alguer, a aproximadament uns 10 km d'aquesta seguint la carretera que porta a Sàsser / Porto Torres. El seu nom és el del terreny on foren descobertes. És una de les necròpolis prehistòriques més vastes de Sardenya.
El jaciment se situa al voltant de l'aeroport de l'Alguer-Fertilia, a la zona coneguda com Els Plans (I Piani en la traducció italiana). Conté moltíssimes tombes hipogees. Aquestes poden ser de dues menes, les més antigues són del tipus calatoia mentre que les més recents són del tipus dromos amb una arquitectura regular en forma de T.
Fou per casualitat que es va descobrir la necròpoli, el 1903, mentre es feien excavacions per a construir una granja. Aleshores, s'hi trobà un crani humà i un vas trípode i l'any següent l'arqueòleg friulès, Antonio Taramelli, va començar l'exploració de l'indret. Hi trobà 10 hipogeus i 21 domus de Janas ('casa de les fades'). Les excavacions ulteriors, que duraren fins al 1967, van revelar més vestigis i ara són 38 les tombes que s'hi han retrobat. Les troballes s'han atribuït a la cultura ozieri (3500 aC), a la del vas campaniforme (2000-1900 aC) i a la cultura de Bonnanaro (1800 aC).

## El vi "Anghelu Ruju"

El nom Anghelu Ruju designa també un vi que es produeix a la propietat Sella & Mosca, bodegues fundades el 1899 per les famílies piamonteses Sella i Mosca, actualment l'empresa pertany al grup Campari. El vi arriba gairebé als 18 graus d'alcohol i pertany a la categoria dels vins negres licorosos; és considerat com un dels vins més preuats de l'empresa i està realitzat amb el raïm Canonau de Sardenya.

## Enllaços externs

* La necròpoli d'Anghelu Ruiu a SardegnaMappe.
* Més detalls sobre el jaciment Arxivat 2010-07-27 a Wayback Machine. (anglès).
# Angiologia i cirurgia vascular

L'angiologia i cirurgia vascular (del grec: angio "vas" i logos "estudi") és l'especialitat mèdica que s'encarrega de l'estudi dels vasos del sistema circulatori i del sistema limfàtic. Inclou l'anatomia dels vasos sanguinis (com artèries, venes, capil·lars) i la dels limfàtics, i les seves malalties. A Espanya, l'especialitat mèdica quirúrgica que s'ocupa del diagnòstic i la teràpia de les malalties dels vasos sanguinis (artèries, venes i vasos limfàtics), excloent-ne els vasos intracranials i el cor, s'anomena angiologia i cirurgia vascular.
# Angri

Angri és un municipi italià situat a la regió de Campània i a la província de Salern. El 2018 tenia 34.126 habitants.

## Vegeu també

* Castell Doria
# Anker Jørgensen

Anker Jørgensen (Copenhaguen 13 de juliol de 1922 - 20 de març de 2016) va ser un polític de Dinamarca. Va ocupar el càrrec de Primer Ministre de Dinamarca en dues ocasions: de 1972 fins a 1973, i de 1975 fins a 1982.
Va iniciar jove la seva carrera política, el 1950 ja es va fer membre d'un sindicat. Ell va liderar la Unió dels Treballadors Danesos (SiD en danès) entre el 1968 i el 1972. Mentre era director sindical va aconseguir triar-se pel Parlament de Dinamarca per primera vegada el 1964.
# Gianni Giacomini

Gianni Giacomini (Cimadolmo, Vèneto, 18 d'agost de 1958) és un ciclista italià, ja retirat, que fou professional entre 1981 i 1983. En el seu palmarès destaquen el Campionat del Món en ruta amateur de 1979 i la medalla d'or als Jocs Mediterranis del mateix any. El 1980 va prendre part en els Jocs Olimpics de Moscou, on va acabar 5è en la contrarellotge per equips, mentre en la prova individual fou divuitè.

## Palmarès

* 1976
** Campió del món júnior en contrarellotge per equips (amb Corrado Donadio, Ivano Maffei i Alessandro Primavera)
* 1978
** Campió del Món en ruta militar
** Campió del Món en contrarellotge per equips militar (amb Ivano Maffei, Silvestro Milani i Maurizio Bidinost)
* 1979
** 1r al Campionat del Món en ruta amateur
** Medalla d'or als Jocs Mediterranis de Split en contrarellotge per equips
** 1r al Gran Premi de Poggiana
** 1r a la Coppa Fiera di Mercatale
* 1980
** 1r al Giro del Belvedere
** 1r al Gran Premio Industria del Cuoio e delle Pelli
** Vencedor de 2 etapes al Giro de les Regions

## Referències

* ↑ «GIACOMINI Gianni». [Consulta: 19 desembre 2024].
* ↑ «Olympedia – Gianni Giacomini». [Consulta: 19 desembre 2024].
* ↑ ONLUS®, Museo del Ciclismo Associazione Culturale. «Museo del Ciclismo - Gianni GIACOMINI» (en italià). [Consulta: 19 desembre 2024].

## Enllaços externs

* Fitxa a sitiodeciclismo.net
* Fitxa a museociclismo.it
# Cantó de Hayange

El cantó de Hayange és un cantó francès del departament del Mosel·la, situat al districte de Thionville-Oest. Té 3 municipis i el cap és Hayange.

## Municipis

* Hayange (Heengen)
* Ranguevaux
* Serémange-Erzange

## Història

Llista dels consellers generals successius :
| Data d'elecció | Identitat | Partit |
| 1945-1949 | M. Rubeck | PCF, després Divers gauche |
| 1949-1961 | Gabriel Wahrheit | Divers droite |
| 1961-1967 | Jean Engler | UNR |
| 1967-1982 | Victor Madelaine | PS |
| 1982-1988 | Yves Jambel | PS |
| 1988-1994 | Alphonse Bourgasser | Divers droite |
| 1994-2001 | Gisèle Printz | PS |
| 2001- | Philippe David | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 25.703 | 27.942 | 25.039 | 22.395 | 20.533 | 20.061 | 17.146 |
| A partir de 1990 : Població sense dobles comptes |||||||
# Para (moneda)

Un para fou una moneda de plata a l'Imperi Otomà, creada a l'inici del segle xvii per substituir l'akçe. Des de 1844 va fer-se de coure. Per causa de la inflació va desaparèixer després de la Segona Guerra Mundial quan 100 pares valien 2,5 piastres o 4000 valien una lira turca. Avui dia «para» en turc és un mot genèric turc que significa diners.
Els pares van existir també a Sèrbia i Montenegro i a Iugoslàvia fins a la Segona Guerra Mundial, com la més petita moneda de coure. Els russos durant l'ocupació de Moldàvia i Valàquia de 1771 a 1774 van encunyar monedes amb valor facial amb pares i kopecks.

## Referències

* Enciclopèdia de l'Islam, VIII, 273-274
# Hannibal - Rome's Worst Nightmare

Hannibal - Rome's Worst Nightmare és un telefilm britànic dirigit per Edward Bazalgette difós el 2006 a la BBC.

## Argument

Com el seu nom indica, la pel·lícula descriu Hannibal Barca, el cartaginès cèlebre. Fortament inspirat de Titus Livi (llibres XXI a XXV), aquesta pel·lícula ens col·loca l'any 218, quan Sagunt, ciutat sota protectorat romà, és assetjada per les tropes cartagineses d'Hanníbal Barca. Això té com a efecte enganxar el joc de les aliances, Sagunt, segons Roma, és fora de la zona d'influència cartaginesa, mentre que els Cartaginesos fan valer els seus drets sobre aquesta ciutat situat a la zona procedent del repartiment del tractat de l'Iber. Hannibal ignora les advertències romanes i ocupa finalment la ciutat, que incendiarà completament, amb civils a l'interior (Titus Livi, llibre XXI). Roma i Càrtag entren llavors en guerra. Annibal Barca, Magon i Asdrubal, així com Maarbal, determinen la marxa a seguir. Quan de sobte, Annibal exposa a l'assemblea la seva idea audaç...

## Repartiment

* Alexander Siddig: Hannibal Barca
* Emilio Doorgasingh: Maharbal
* Mido Hamada: Mago
* Hristo Mitzkov: Gisko
* Shaun Dingwall: Scipion l'africà
* Tristan Gemmill: Caius Terentius Varro
* Ben Cros: Quintiusos Fabius Maximus Verrucosus
* Valentin Ganev: Paulius
* Bashar Rahal: Hasdrubal Barca
* Bob Dixon: Publius Scipion
* Hristo Mutafchiev: Vandicar
* Teodora Ivanova: Imilce
* Vincent Riotta: Hanno
* Ivan Petrushinov: Boii Chief
* Kenneth Cranham: narrador (veu off)